คลังส่งดีเอสไอยึดเงินโอ๊ค-เอม เบี้ยวจ่ายภาษี
กรณ์ เผย กรมสรรพากรส่งเรื่องให้ดีเอสไอ ตรวจสอบยึดทรัพย์โอ๊ค-เอมแล้ว ชี้หากมีมูลยึดทรัพย์ทันที
29 มี.ค. 2553

กรณ์ เผย กรมสรรพากรส่งเรื่องให้ดีเอสไอ ตรวจสอบยึดทรัพย์โอ๊ค-เอมแล้ว ชี้หากมีมูลยึดทรัพย์ทันที
นายกรณ์ จาติกวณิช  รมว.คลัง กล่าวว่า  กรมสรรพกรได้ส่งเรื่องให้กรมสอบสวนคดีพิเศษ หรือ ดีเอสไอ  ตรวจสอบการดำเนินงานของบริษัท นายพานทองแท้ และน.ส.พินทองทา  ชินวัตร  ถือหุ้นอยู่ และมีการถอนเงินสดออกไปจากบริษัททั้งที่กรมสรรพากรได้อายัดหุ้นดังกล่าวไว้แล้ว ซึ่งจะส่งผลกระทบให้ กรมสรรพากรได้รับความเสียหาย ได้รับเงินชำระภาษีที่ทั้ง 2 คนค้างจ่ายไว้ไม่เพียงพอ 
" คลัง และกรมสรรพากรได้ศักษา พบว่าการดำเนินการถอนเงินสดออกไป อาจจะผิดกฎหมายเป็นการฉ้อโกงเจ้าหนี้ จึงส่งเรื่องให้ ดีเอสไอตรวจสอบ หากมีมูล ทางดีเอสไอมีอำนาจที่จะอายัดทรัพย์ ของบริษัทดังกล่าวไว้ได้ เพื่อนำมาชำระภาษีต่อไป"
นากรณ์กล่าวอีกว่า สำหรับการยึดทรัพย์ พ.ต.ท. ทักษิณ ชินวัตร จำนวน 4.6 หมื่นล้าน ขณะนี้กระทรวงการคลังได้รับหนังสือมอบอำนาจให้ดำเนินการเรื่องนี้แล้วจาก ปปช. ซึ่งคลังสามารถดำเนินการได้ทันที โดยไม่าต้องรอผลการอุทรณ์ ของคดีนี้แต่อย่างใด